আইর্তোন প্রেসিয়াদো
এদুয়ার আইর্তোন প্রেসিয়াদো গার্সিয়া (স্পেনীয়: Ayrton Preciado, স্পেনীয় উচ্চারণ: [ˈa͡ɪɾton pɾeθjˈaðo]; জন্ম: ১৭ জুলাই ১৯৯৪; আইর্তোন প্রেসিয়াদো নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব সান্তোস লাগুনা এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। প্রেসিয়াদো ২০১৭ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ২৭ ম্যাচে ৩টি গোল করেছেন।